[34% OFF] 2020 Geometric Graphic Print Casual Fleece Sweatshirt In GRAY | ZAFUL Europe
Fit EU Size:44 Chest:114 Length:68 Shoulder Width:60 Sleeve Length:55.(In cm)
Fleece SweatshirtHoodie ShirtTribal Print HoodyStar Print HoodieOcean HoodieTwinset MenHalf Zip HoodiesDrawstr Zipper Hoodie Version 8 (modified by jberlin@webkit.org, 10 years ago) (diff)
Setting WebKitOutputDir and WebKitLibrariesDir landed in r51932 Jervis Pennington vlek lewe in musikale memoire oop | Netwerk24
Deur Christiaan Boonzaier 26 November 2019 07:00
Jervis Pennington. Foto: Argief
Die sanger Jervis Pennington sê hy word steeds ontroer deur gehore se hartlike reaksie op sy musikale memoire, An Extraordinarily Ordinary Life, wat binnekort vir ’n kort speelvak na Kaapstad terugkeer.
Pennington, wat in die 1980’s onder meer bekend was as voorsanger van die mansgroep The Soft Shoes, se stuk is reeds landwyd opgevoer en bly pal in aanvraag nadat dit in 2015 op die Cape Town Fringe gedebuteer het.
“Ek was nogal verras deur die gehore se reaksie,” sê Pennington. “Partykeer staan wildvreemdelinge (ná die vertoning) in ’n ry om vir my ’n drukkie te gee. Ek het iewers gelees dat om jou hart uit te stort, partykeer die beste manier is om iemand op te beur.”
Pennington vlek sy lewe sonder skroom in die stuk oop: Benewens groot hoogtes soos roem word heelwat laagtepunte bekyk, onder meer dwelmverslawing, ’n tyd toe hy haweloos was, en motorongelukke wat sy lewe handomkeer verander het.
“Dit gaan oor my reis van roem tot haweloosheid tot onbevreesdheid én ’n soeke na gemoedsrus, wat ek deur middel van groot voorvalle in my lewe vertel,” sê hy. “Party daarvan (die voorvalle) is glo skreeusnaaks! In een resensie is ek selfs aangemoedig om skerpskerts te doen! Wie sou kon raai?”
Die stuk het sedert 2015 heelwat verander: Aanvanklik was Janine Cupido saam met Pennington op die verhoog omdat hy “mal daaroor is wanneer ander stemme my liedjies sing”. Nou is hy op sy eentjie, wat volgens hom beter werk omdat die lirieke so persoonlik is en hy sy lewensverhaal self kan vertel. Dit is eintlik terapeuties, sê hy.
“Die skep van die stuk het goed in my ontwikkel, want ek het altyd gedink ek gebruik eenvoudig my verbeelding om liedjies op te maak – maar dit spruit eerder uit my binneste, uit my lewenservaring en verhoudings.
“Ek gee nie erkenning aan my eksvrou as mede-liriekskrywer nie, maar ek moet! Van die liedjies bevat heelwat van haar klassieke kwinkslae.”
Die grapkas sê hy het op sy lewensreis al heelwat geleer en hy hoop dat gehore ook iets daaruit kan put.
“(Die grootste les wat ek al geleer het is) om die materiële wêreld én myself minder lief te hê en eerder vir gemoedsrus te mik. Net dán kan ek die werklikheid, wat ’n wetter is, vergewe.”
An Extraordinarily Ordinary Life word van 26 tot 30 November om 19:00 in die Alexander Bar in Kaapstad opgevoer. ’n Kaartjie kos R130 by die deur, maar kan by www.alexanderbar.co.za teen R120 bespreek word. Skakel 079 199 9078 vir meer inligting.